da da da id en en da de de de nds nds de de fi da sv da da da de en da da da da da da da da en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da
Læs alt om de danske julekalendre gennem tiderne
Historier fra hele verden – Første danske julekalender
I 1962 sendte DR den første danske julekalender. Julekalenderen blev navngivet Historier fra hele verden, og det er lige præcis det, julekalenderen består af. Historier fra hele verden er nemlig en samling af 23 små, individuelle kortfilm. Den 24. december blev der ikke sendt et afsnit. På den måde adskiller Historier fra hele verden sig altså fra, sådan som vi kender julekalendere i dag. Der gik nu heller ikke lang tid efter Historier fra hele verden, før julekalenderne kom til at bestå af 24 afsnit.
Fra trykt kalender til tv
Hver dag er dagens afsnit af Historier fra hele verden delt i to. I første del af julekalenderen knytter historien sig til det motiv, som findes bag lågen i den fysiske julekalender. Børnene kunne altså om morgenen åbne dagens låge i den trykte julekalender. Her ville de få en lille forsmag på, hvad aftenens afsnit i Historier fra hele verden ville handle om. Både dukkefortælling, animationsfilm og realfilm blev anvendt som filmiske virkemidler. At lave en direkte sammenkobling mellem en trykt julekalender og en tv-baseret er noget, der siden Historier fra hele verden ofte er blevet anvendt i forbindelse med børnejulekalendere. Anden del af Historier fra hele verden består af en lille historie om børn i forskellige u-lande. Her lærer børnene bag tv-skærmene blandt andet om, hvordan det er at være barn i et u-land.
En julekalender uden jul
Selvom de fleste af os i dag forbinder julekalendere med historier omhandlende jul, er dette faktisk ikke tilfældet i Historier fra hele verden. Først i det 23. afsnit er julen nemlig et tema i julekalenderen. Denne dag handler dagens afsnit om en nissefamilie, hvor nissemoren med hjælp fra nissebørnene strikker sokker til nissefar. Afsnittet den 23. december fra Historier fra hele verden er derfor navngivet ”Sokkerne”.
Medvirkende i Historier fra hele verden er Jørn Rose, Klaus Scharling Nielsen, Lone Hertz, Inge Ketti og Ebba Nørager. Alle fem har arbejdet som skuespillere og Jørn Rose også som lydbogsindlæser. Dog er de fem skuespillere kun med i første del af julekalenderen. Anden del – kortfilmene fra forskellige u-lande – består af klip fra Mogens Winklers rejse i Nordafrika. Her følges børn i deres hverdag, der må siges at være langt fra den, de danske børn bag tv-skærmene oplever. Faktisk var det Mogens Winklers idé at producere en dansk julekalender. Idéen kom fra Sverige, hvor de første gang i 1960 producerede en julekalender for børn.
feb24februar 24, 2019 • By admin • Posted in 1960'erne, DR1 • Tagged 1962 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen